Το μέλος της Πολιτικής Γραμματείας του ΣΥΡΙΖΑ Αλέκος Καλύβης δεν απέκλεισε ως λύση την πρόωρη προσφυγή στις κάλπες εφόσον, όπως είπε, η κυβέρνηση χρειαστεί να κάνει σημαντικές επιλογές.

H λύση των εκλογών μπορεί να είναι και θετική έστω και αν είναι σε ένα κοντινό χρονικό διάστημα.

Όπως είπε ο κ. Καλυβης, μιλώντας στο Mega, «η λύση των εκλογών μπορεί να είναι και θετική έστω και αν είναι σε ένα κοντινό χρονικό διάστημα. Εξαρτάται τις συνθήκες. Όταν υπάρχει μια κατάσταση η οποία είναι, πρέπει να κάνεις επιλογές, είναι σαφές ότι πρέπει και να ρωτήσεις τον κόσμο».

«Αν φθάσουμε στο σημείο να πούμε ότι κοιτάχτε έχουμε φθάσει σε αυτό το οριστικό συμπέρασμα δεν είναι κανένας που θα κοροϊδέψει τον κόσμο. Θα πούμε την αλήθεια στο λαό. Αυτό είναι σαφές. Και με αυτή την έννοια λέω δεν θα πούμε στο μέλλον το κρέας – ψάρι» δήλωσε ο κ. Καλύβης για να καταλήξει πως «δεν είναι μόνο οι εκλογές, είναι και το δημοψήφισμα, είναι και μια σειρά άλλες διαδικασίες».

Οι πιο πρόσφατες Ειδήσεις



Διαβάστε πρώτοι τις Ειδήσεις για ό,τι συμβαίνει τώρα στην Ελλάδα και τον Κόσμο στο thetoc.gr